
ŠILUTĖS RAJONO SAVIVALDYBĖS GABIŲ MOKINIŲ SKATINIMO IR RĖMIMO
 TVARKOS APRAŠAS

I SKYRIUS
 BENDROSIOS NUOSTATOS

1. Šilutės rajono savivaldybės (toliau – Savivaldybė) gabių mokinių skatinimo ir rėmimo tvarkos aprašas (toliau – Aprašas) reglamentuoja mokinių skatinimo ir rėmimo tikslus ir uždavinius, atrankos kriterijus, apdovanojimus. 
2. Mokinių skatinimo ir rėmimo tikslas – skatinti gabius bei talentingus Savivaldybės mokinius, pasiekusius puikių rezultatų akademinėje, meno, technikos veiklose (išskyrus sporto sritį), gavusius valstybinių brandos egzaminų (mokymosi pasiekimų patikrinimas baigus dalyko vidurinio ugdymo programą) 100 balų įvertinimus. 
3. Uždaviniai:
3.1. įvertinti ir atskleisti (išaiškinti) gabius bei talentingus Savivaldybės mokinius;
3.2. apdovanoti mokinius ir meno kolektyvus respublikos ir tarptautiniuose renginiuose (olimpiadose, konkursuose, varžybose) užėmusius prizines vietas;
3.3. paskatinti mokytojus už labai gerą darbą su gabiais bei talentingais mokiniais;
3.4. remti talentingus mokinius, kurie ugdomi užsienio šalių mokyklose.
4. Apraše vartojamos sąvokos:
4.1. gabūs mokiniai – tai mokiniai, galintys efektyviai įgyti žinių ir mokėjimų, juos pritaikyti naujoms problemoms spręsti, sparčiai mokytis iš patirties. Jų intelektinių gebėjimų lygis yra labai aukštas. Šie mokiniai lenkia arba pajėgūs pralenkti panašios patirties ir aplinkos bendraamžius savo vienos ar kelių mokslo sričių akademiniais pasiekimais. Šiems mokiniams būdingas aukštas kūrybiškumo lygis;
4.2. talentingi mokiniai – tai mokiniai, turintys ypatingų gebėjimų, kurie pasireiškia vienos ar kelių mokslo ir meno sričių pasiekimais (toliau – Mokiniai);
4.3. akademinė veikla – atskirų mokomųjų dalykų sritys (kalbos, istorija, filosofija, geografija, ekonomika, fizika, chemija, biologija, astronomija, matematika, informacinės technologijos ir kt.);
4.4. meninė veikla – kultūrinio ir estetinio ugdymo sritys (muzika, dailė, choreografija, teatras ir kt.);
4.5. techninė veikla – veikla, susijusi su technine kūryba, konstravimu, modeliavimu ir kt.;
4.6. mokykla – gimnazija, progimnazija, pagrindinė mokykla, pradinė mokykla, mokykla-darželis, neformaliojo ugdymo mokykla (toliau – Mokykla);
4.7. mokytojas – asmuo, ugdantis Mokinius pagal formaliojo ir neformaliojo švietimo programas;
4.8. BSI – Lietuvos Respublikos Vyriausybės nutarimu patvirtinto dydžio bazinė socialinė išmoka.

II SKYRIUS
MOKINIŲ APDOVANOJIMO TVARKA

5. Savivaldybės administracijos Švietimo ir kultūros skyriaus vedėjo siūlymu Savivaldybės mero potvarkiu sudaroma 5 asmenų Savivaldybės gabių Mokinių skatinimo ir rėmimo komisija (toliau – Komisija). 
6. Komisija dirba pagal mero potvarkiu patvirtintą reglamentą.
7. Komisijos funkcijos:
7.1. vertina Mokyklų vadovų pateiktus prašymus dėl:
7.1.1. [bookmark: _Hlk138230509] Mokinių, laimėjusių šalies ar tarptautinės olimpiadose (konkurse, parodose ir kt.);
7.1.2.  Mokinių, kurie tais mokslo metais atrinkti kaip gabiausi, aktyviausi ir kūrybiškiausi įvairiose mokslo ir meno srityse;
7.1.3.  Mokinių, gavusių vieną ar daugiau valstybinio brandos egzamino 100 balų įvertinimus.
7.2. [bookmark: _Hlk138168699]vertina pateiktus prašymus dėl finansinės paramos skyrimo šalies, tarptautinių konkursų, olimpiadų nugalėtojams, mokymosi užsienio šalių ugdymo įstaigose išlaidoms iš dalies apmokėti.
8. Mokyklos registruotu raštu iki gegužės 27 d. Švietimo ir kultūros skyriui pateikia:
8.1. Mokinių, laimėjusių šalies ar tarptautinėse olimpiadose (konkursuose, parodose ir kt.),
ir juos parengusių mokytojų sąrašą (1 priedas);
8.2. meno kolektyvų pavadinimus bei juos parengusių mokytojų sąrašą pagal pateiktą lentelę (2 priedas); 
8.3. tarptautinių, respublikinių olimpiadų, konkursų diplomų, patvirtinančių prizinių vietų laimėjimą, kopijas.
[bookmark: _Hlk138234032]8.4. Mokinių, kurie tais mokslo metais atrinkti kaip gabiausi, aktyviausi ir kūrybiškiausi įvairiose mokslo ir meno srityse, sąrašą pagal pateiktą lentelę (3 priedas).
9. Švietimo ir kultūros skyrius iki birželio 1 dienos pateikia Komisijai pretendentų, gauti apdovanojimą, sąrašus.
10. Komisija iki kiekvienų metų birželio 5 d. Savivaldybės merui pateikia siūlomų apdovanoti Mokinių ir kolektyvų sąrašą.
11. Komisija ne vėliau kaip per 3 darbo dienas po valstybinių egzaminų rezultatų paskelbimo Savivaldybės merui pateikia Mokinių, gavusių vieną ar daugiau valstybinio brandos egzamino 100 balų įvertinimus, sąrašą.
12. Atsižvelgdamas į Komisijos siūlymą Savivaldybės meras potvarkiu tvirtina Mokinių ir meno kolektyvų sąrašą ir pinigines išmokas. 
13.	Padėkos raštai ir apdovanojimą patvirtinantys pažymėjimai įteikiami iškilmingos šventės, kurią organizuoja Švietimo ir kultūros skyrius, metu.
14. Atsižvelgdamas į Komisijos siūlymą, Savivaldybės meras potvarkiu skiria finansinę paramą šalies, tarptautinių konkursų, olimpiadų nugalėtojams mokymosi užsienio šalių ugdymo įstaigose išlaidoms iš dalies apmokėti.
15.	Mokinys, kuris yra pilnametis ir kuriam paskirta piniginė išmoka, Savivaldybės administracijai pateikia prašymą pervesti piniginę išmoką į jo nurodytą atsiskaitomąją sąskaitą. Jeigu Mokinys yra nepilnametis, tai Mokinio tėvai (globėjai, rūpintojai, įtėviai) pateikia prašymą pervesti piniginę išmoką į jų nurodytą atsiskaitomąją sąskaitą.

III. TEISĖ GAUTI PINIGINIUS PRIZUS IR PARAMĄ

16. Piniginiai prizai skiriami:
16.1. Mokyklų  Mokiniams ar kolektyvams, tais mokslo metais tapusiems:
16.1.1. tarptautinių organizacijų rengiamų nekomercinių konkursų, olimpiadų prizinių vietų laimėtojais;
16.1.2. Lietuvos Respublikos Švietimo, mokslo ir sporto ministerijos, kitų institucijų kartu su Švietimo, mokslo ir sporto ministerija bei kitų institucijų mokiniams organizuojamų olimpiadų, konkursų  prizinių vietų laimėtojais.
16.2. Šilutės meno mokyklos mokiniams ir/ar kolektyvams, atitinkantiems bent vieną iš šių kriterijų:
16.2.1. laimėta prizinė vieta nacionaliniame konkurse;
16.2.2. laimėtos prizinės vietos ne mažiau kaip 2 tarptautiniuose konkursuose;
16.2.3. laimėtos prizinės vietos ne mažiau kaip 1 tarptautiniame ir 2 respublikiniuose konkursuose;
16.2.4. laimėtos prizinės vietos ne mažiau negu 3 respublikiniuose konkursuose.
16.3. Mokiniams, kurie tais mokslo metais atrinkti kaip gabiausi, aktyviausi ir kūrybiškiausi savo Mokyklose:
16.3.1. dviem Mokiniams iš Mokyklų, kuriose mokosi daugiau negu 300 Mokinių;
16.3.2. vienam Mokiniui iš Mokyklų, kuriose mokosi mažiau negu 300 Mokinių.
17. Nustatomi piniginių prizų dydžiai: 
17.1. formaliojo švietimo srityje:
17.1.1. už pasiekimus Lietuvos Mokinių dalykinėse olimpiadose, konkursuose ir kituose renginiuose, kurie yra patvirtinti Lietuvos Respublikos Švietimo, mokslo ir sporto ministro įsakymu: už prizinę vietą respublikiniame etape – 1 BSI dydžio piniginė išmoka, tarptautiniame etape – 1,5 BSI dydžio piniginė išmoka; 
17.1.2. už pasiekimus konkursuose,  renginiuose, kurie yra patvirtinti Lietuvos mokinių neformaliojo švietimo centro direktoriaus įsakymu: 
17.1.2.1. individualūs pasiekimai: už prizinę vietą respublikiniame etape – 1 BSI dydžio piniginė išmoka, tarptautiniame etape – 1,5 BSI dydžio piniginė išmoka;
17.1.2.2. grupiniai (komandiniai) pasiekimai: už pirmąją vietą respublikiniame etape – 4 BSI dydžio piniginė išmoka, tarptautiniame etape – 5 BSI dydžio piniginė išmoka;
17.2. neformaliojo švietimo srityje:
17.2.1. Lietuvos Respublikoje ir užsienyje organizuojamuose tarptautiniuose konkursuose, nacionaliniuose konkursuose:
17.2.1.1. individualūs pasiekimai: laureatui arba prizinės vietos laimėtojui – 1 BSI dydžio piniginė išmoka; 
17.2.1.2. grupiniai pasiekimai kolektyvui: laureatui arba pirmosios vietos laimėtojui – 4 BSI dydžio piniginė išmoka;
17.3. Mokiniams, kurie Mokyklų tais mokslo metais atrinkti kaip gabiausi, aktyviausi ir kūrybiškiausi įvairiose mokslo ir meno srityse, – 1 BSI dydžio piniginė išmoka.
18. Finansinė parama, Komisijos nutarimu, gali būti siūloma skirti šalies, tarptautinių konkursų, olimpiadų nugalėtojams mokymosi išlaidoms užsienio šalių mokyklose iš dalies apmokėti.
[bookmark: _Hlk138174185][bookmark: _Hlk138174274]19. Piniginiai prizai skiriami Mokiniams, valstybinių brandos egzaminų metu gavusiems šimto balų įvertinimus: gavusiems vieną šimto balų įvertinimą – 4 BSI dydžio piniginė išmoka, du šimto balų įvertinimus – 8 BSI dydžio piniginė išmoka, tris ir daugiau šimto balų įvertinimus – 12 BSI dydžio piniginė išmoka. 
20. Mokiniui, einamaisiais mokslo metais laimėjusiam keliose olimpiadose, konkursuose, skiriamas vienas piniginis prizas už aukščiausią to dalyko pasiekimą.
21. Mokytojams, kurių Mokiniai už valstybinius brandos egzaminus gavo šimto balų įvertinimus, skiriama 2 BSI dydžio piniginė išmoka.
22. Mokiniams ir mokytojams apdovanoti lėšos skiriamos iš Savivaldybės biudžeto. 

IV. GABIŲ MOKINIŲ APDOVANOJIMAS

23. Savivaldybės gabūs Mokiniai apdovanojami Savivaldybės mero padėkos raštais ir piniginiais prizais iškilmingos šventės metu.
24. Mokinius konkursams ir olimpiadoms parengę mokytojai apdovanojami Savivaldybės mero padėkos raštais.
25. Mokiniai, valstybinių brandos egzaminų metu gavę šimto balų įvertinimus, apdovanojami geriausių abiturientų pagerbimo šventėje.
26. Finansinė parama talentingų Mokinių mokymuisi užsienio šalių mokyklose teikiama atskiru mero potvarkiu.
____________________________________

